《尘土黄 笺》
宋代·刘次庄

春台女儿似红玉，曾奉当筵柘枝曲。舞成早自得痴名，更傍春风情不足。

客携黄金欲有赠，多在邻家赌双陆。近从新官作颜面，祇得低心随所欲。

自知久去非所安，夜半东门车特碌。秀阙芙蓉潭畔起，每向波间得双鲤。

水流却上大应难，惟有孤怀似潭水。一骑翩翩锦臂鞲，红罗百丈作缠头。

为言闻得琵琶怨，当门下马欲登楼。莫登楼，君马骇。

无限朱帘薰好香，城北城南无一瞬。

作者简介：刘次庄，字中叟，晚号戏鱼翁，北宋潭州长沙（今属湖南）人。神宗熙宁七年（1074）赐同进士出身。